**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-738/2020

**53a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 53)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona**, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 53)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

 Národná rada Slovenskej republiky uznesením č. 76 z 20. apríla 2020 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Vládny návrh zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 53) prerokovali a odporučili** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 18 z 21. apríla 2020,

 Výbor Národnej rady Slovenskej republiky pre sociálne veci uznesením č. 19 z 21. apríla 2020.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. II bode 1 v § 96d ods. 1 úvodnej vete sa slová „(ďalej len „krízová situácia“)“ nahrádzajú slovami „(ďalej len „mimoriadna situácia“)“ a slovo „krízovej“ sa nahrádza slovom „mimoriadnej“.

Zmena a náležité použitie navrhovanej legislatívnej skratky „krízová situácia“, nakoľko tento pojem sa v zákone č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov už používa, avšak pre označenie iných situácií.

**Výbor NR SR pre sociálne veci**

**Gestorský výbor odporúča schváliť.**

1. V čl. II bode 1 v § 96d ods. 2 úvodnej vete sa za slovo „Ústredie“ vkladajú slová „práce, sociálnych vecí a rodiny“, v § 96d ods. 2 písm. a) úvodnej vete a písm. b) sa slovo „krízovej“ nahrádza slovom „mimoriadnej“ a v § 96d ods. 2 písm. a) prvom bode sa slová „a počty a špecifikácie miest určené“ nahrádzajú slovami „vrátane počtu a špecifikácie miest určených“.

Úprava navrhovaných ustanovení vzhľadom na požívanie celého názvu Ústredia práce, sociálnych vecí a rodiny v  zákone č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, ako aj v nadväznosti na zavedenie legislatívnej skratky „mimoriadna situácia“ v novelizačnom bode 1 (§ 96d ods. 1).

**Výbor NR SR pre sociálne veci**

**Gestorský výbor odporúča schváliť.**

1. V čl. II bode 1 v § 96d ods. 3 úvodnej vete sa slovo „krízovej“ nahrádza slovom „mimoriadnej“.

Úprava navrhovaného znenia v nadväznosti na zavedenie legislatívnej skratky „mimoriadna situácia“ v
novelizačnom bode 1 (§ 96d ods. 1).

**Výbor NR SR pre sociálne veci**

**Gestorský výbor odporúča schváliť.**

1. V čl. II bode 2 sa v úvodnej vete vypúšťa slovo „novým“ a v § 97 písm. v) sa slovo „krízovej“ nahrádza slovom „mimoriadnej“.

Úprava znenia novelizačného bodu v súlade s Legislatívnymi pravidlami tvorby zákonov, ako aj v nadväznosti na zavedenie legislatívnej skratky „mimoriadna situácia“ v novelizačnom bode 1 (§ 96d ods. 1).

**Výbor NR SR pre sociálne veci**

**Gestorský výbor odporúča schváliť.**

1. V čl. III sa na začiatok vkladá nový prvý bod, ktorý znie:

„1. V § 78e sa vypúšťa slovo „vyhlásenia“ a za slová „výnimočného stavu“ sa vkladajú slová „(ďalej len „mimoriadna situácia“)“.“.

Nasledujúci bod sa primerane prečísluje.

Tento bod nadobúda účinnosť dňom vyhlásenia.

Doplnenie nového novelizačného bodu, ktorým sa do ustanovenia § 78e zavádza pre mimoriadnu situáciu, núdzový stav alebo výnimočný stav legislatívna skratka „mimoriadna situácia“. Zároveň sa precizuje ustanovenie § 78e v súvislosti s trvaním mimoriadnej situácie.

**Výbor NR SR pre sociálne veci**

**Gestorský výbor odporúča schváliť.**

1. V čl. III v doterajšom novelizačnom bode v § 104a ods. 1 úvodná veta znie: „Vláda Slovenskej republiky môže v čase mimoriadnej situácie ustanoviť nariadením vlády Slovenskej republiky na obdobie v čase mimoriadnej situácie alebo na obdobie bezprostredne nasledujúce po skončení mimoriadnej situácie“.

Úprava znenia úvodnej vety § 104 ods. 1 v nadväznosti na zavedenie legislatívnej skratky „mimoriadna situácia“ v novom novelizačnom bode (§ 78e).

**Výbor NR SR pre sociálne veci**

**Gestorský výbor odporúča schváliť.**

1. V čl. III § 104a ods. 1 písm. d) sa slová „podľa § 75 ods. 15“ nahrádzajú slovami „pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby“.

Účelom predkladaného návrhu je vytvoriť právnu možnosť nariadením vlády SR v čase mimoriadnej situácie, núdzového stavu alebo výnimočného stavu vyhláseného v súvislosti s ochorením COVID- 19 na operatívnu úpravu podmienok poskytovania finančného príspevku na prevádzku poskytovanej sociálnej služby neverejným poskytovateľom sociálnych služieb v pôsobnosti územnej samosprávy, ktoré upravuje nielen § 75 ods. 15 zákona o sociálnych službách, ale ustanovenia § 75 až 78 tohto zákona. V záujme oboch zúčastnených strán, a to príslušných orgánov územnej samosprávy na jednej strane a neverejných poskytovateľov sociálnych služieb na strane druhej je aj
v tejto krízovej situácií vytvoriť právne podmienky na operatívnu administráciu procesov súvisiacich s poskytovaním, vyplácaním a zúčtovávaním finančného príspevku na prevádzku poskytovanej sociálnej služby, ako aj objektivizácia rozsahu a úrovne spolufinancovania sociálnej služby z verejných prostriedkov. Legitímnym verejným záujmom je potreba zabezpečenia udržateľnosti poskytovania sociálnych služieb aj v čase mimoriadnej situácie, núdzového stavu alebo výnimočného stavu, ako aj zabezpečenie hospodárnosti, účelnosti, účinnosti a efektívnosti vynakladania verejných prostriedkov i v tejto krízovej situácii.

**Výbor NR SR pre sociálne veci**

**Gestorský výbor odporúča schváliť.**

1. V čl. III v doterajšom novelizačnom bode v § 104a ods. 2 až 4 sa slovo „krízovej“ nahrádza slovom „mimoriadnej“.

Úprava v nadväznosti na zavedenie legislatívnej skratky „mimoriadna situácia“ v novom novelizačnom bode (§ 78e).

**Výbor NR SR pre sociálne veci**

**Gestorský výbor odporúča schváliť.**

**V.**

 **Gestorský výbor** na základe stanovísk výborov k vládnemu návrhu zákona, ktorým sa dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 53)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča **hlasovať o návrhoch 1** **až 8** v štvrtej časti tejto spoločnej správy **spoločne** so stanoviskom gestorského výboru **schváliť.**

 **Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci
č. 22 z 21. apríla 2020.

Týmto uznesením výbor zároveň poveril spoločnú spravodajkyňu **Janu Žitňanskú,** aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 21. apríla 2020

**Jana Žitňanská v.r**

**predsedníčka výboru**